Diari Oficial de la Generalitat Valenciana


Sumari del DOGV 7054, del 26-06-2013 (2013/6446)

Subhasta d'un bé immoble a Picassent.
-------------------------------------

### Dades del document

Número de DOGV
:   7054

Data del DOGV
:   26-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6446


Organisme emissor
:   Notaria d'Ignacio Catania Palmer

Tipus de document
:   Subhasta

Subhasta d'un bé immoble a Picassent. [2013/6446]  
Jo, Ignacio Catania Palmer, notari del Col·legi de València, amb residència a Picassent, faig saber:  
I. Que en la meua notaria, sítia en 46751 Picassent, carrer del Calvari, 38, 1r., es tramita la venda extrajudicial, de conformitat amb l'article 129 de la Llei Hipotecària, de la següent finca hipotecada :  
Urbana. Número vint-i-cinc. Vivenda en planta quinta, porta número deu, de tipus A, amb accés pel portal número noranta de l'edifici situat a Picassent, carrer Nou, números 88 i 90. Té una superfície construïda, segons cèdula de qualificació definitiva, de cent trenta-quatre metres dèsset decímetres quadrats (134,17 m²), amb distribució pròpia per a habitar, que confronta: davant, replanell de la planta; dreta entrant, amb volada del celobert i Josefina Cort Climent-Vila; esquerra, carrer Nou; i fons, José Albert Hervás.  
Quota de participació: quatre per cent.  
Forma part d'un edifici situat a Picassent, carrer Nou, números 88 i 90, amb una superfície de cinc-cents setanta-dos metres i vint-i-un decímetres quadrats. Confronta: davant, carrer Nou; dreta entrant i esquerra, José Albert Hervás; i fons, Josefina Cort Climent.  
Qualificació. Vivenda de protecció oficial, expedient V-I-101/79, amb cèdula de qualificació definitiva de data 15 de juny de 1983.  
Registre. Registre de la Propietat de Picassent U, tom 2432, llibre 430 de Picassent, foli 114, finca número 24.508.  
II. Que en dates 5 i 6 de març de 2013 van ser publicats sengles anuncis en el Boletín Oficial del Estado i en el Diari Oficial de la Comunitat Valenciana que exposen les condicions, que són:  
Tindrà lloc en la meua notaria. La 1a. subhasta, el dia 10 d'abril de 2013 a les 11.00 hores, i el tipus base és el de quatre-cents cinc mil set-cents trenta-nou euros; si no hi ha postor o si resulta fallida, la 2a. Subhasta, el dia 13 de maig de 2013 a les 11.00 hores, el tipus de la qual serà el 75 per 100 de la primera; en els mateixos casos, la 3a. Subhasta, el dia 11 de juny de 2013 a les 11.00 hores sense subjecció a tipus; i si hi haguera pluralitat de millores en la tercera subhasta, la licitació entre millorants i el millor postor, el dia 12 de juny de 2013, a les 11.00 hores.  
III. De conformitat amb la disposició transitòria quinta de la Llei 1/2013, de 14 de maig, de mesures per a reforçar la protecció als deutors hipotecaris, reestructuració de deute i lloguer social, en les vendes extrajudicials iniciades abans de l'entrada en vigor de la dita llei i en les quals no s'haja produït l'adjudicació del bé hipotecat, el notari acordarà la suspensió quan, en el termini preclusiu d'un mes des de l'endemà de la seua entrada en vigor, qualsevol de les parts acredite haver plantejat davant del jutge competent, d'acord amb allò que preveu l'article 129 de la Llei Hipotecària, el caràcter abusiu d'alguna clàusula del contracte de préstec hipotecari que constituïsca el fonament de la venda extrajudicial o que determine la quantitat exigible.  
IV. A fi de possibilitar l'exercici del dret ara reconegut, he suspés la tercera subhasta anunciada per al dia 11 de juny de 2013 a les 11.00 hores.  
V. Al no haver-se acreditat per cap de les parts haver plantejat el caràcter abusiu d'alguna clàusula dins del termini legal, és procedent continuar el procediment i anunciar, de nou, la realització de la tercera subhasta (no realitzada) per al dia 30 de juliol de 2013 a les 11.00 hores sense subjecció a tipus; i si hi haguera pluralitat de millores en la tercera subhasta, la licitació entre millorants i millor postor, el dia 31 de juliol de 2013, a les 11.00 hores.  
Aplicació del Reglament Hipotecari: que, de conformitat amb la resolució de la Direcció General dels Registres i del Notariat de 17 de setembre de 2012, a la present subhasta serà aplicable la normativa del Reglament Hipotecari sense que pertoque aplicació analògica de la Llei d'Enjudiciament Civil prevalent en tot cas el criteri que estiga vigent en el moment en què les subhastes tinguen lloc.  
Caràcter de protecció oficial: que com té declarat la Direcció General dels Registres i del Notariat en les seues resolucions de 7 de juny de 2011 i 13 d'abril de 2012 la prohibició de disposar establida en la vigent legislació ha de ser interpretada de forma restrictiva i aplicar-se només a les alienacions voluntàries, però no a les forçoses. Per això, qui resulte adjudicatari té dret a obtindre la inscripció de la seua adjudicació aconseguida en el procediment, però quedarà subjecte a les prohibicions fins que es complisquen els esmentats requisits legals.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 10.00 a 13.00 hores. S'entendrà que tot licitador accepta com a suficient la titulació aportada. La càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en el c/c de Caixa Popular número 0460-2660-08-4553582161 una quantitat equivalent al 20 per cent del tipus de la segona, per mitjà de justificació de l'ingrés en l'establiment designat a este efecte.  
  
Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se a qualitat de cedir a un tercer.  
  
  
Picassent, 18 de juny de 2013.- El notari: Ignacio Catania Palmer.